डीजीपी संधू ने बताया, 'हरियाणा पुलिस की इस फिल्म को चलाने की पूरी तैयारी थी। हरियाणा पुलिस के अलावा हमारी जो 54 रिजर्व कंपनियां थीं, उन्हें जिन जिलों में, जिन मॉल, जिन सिनेमा हॉल में फिल्म रिलीज होनी थी वहां सुरक्षा दी है। इसी का नतीजा है कि आज रिलीज होने के बाद फिल्म ठीक तरीके से चल रही है। जो भी सिनेमा हॉल के मालिक इस फिल्म को रिलीज कर रहे हैं उन्हें पूरी सुरक्षा दी गई है। लोगों ने एक दो जगह फिल्म का विरोध जरूर किया है लेकिन कहीं से भी, किसी भी जिले से अभी तक एक भी अप्रिय घटना, तोड़-फोड़ या उपद्रव की सूचना नहीं है। अगर कोई शख्स इस फिल्म को चलाने में या कोई गड़बड़ करने में, उपद्रव करने में हिस्सा लेगा तो उसके खिलाफ सख्ती से कार्रवाई किया जाएगा। किसी को भी बख्शा नहीं जाएगा।'